**Sprievodná správa**

**Stavba: MIRBACHOV PALÁC**

**PAMIATKOVÁ OBNOVA FASÁD OBJEKTU**

**STAVEBNÍK: Hlavné mesto SR Bratislava**

**Primaciálne nám. 1. 814 99 Bratislava**

**V ZASTÚPENÍ : Generálny investor Bratislavy**

**Záporožská 5. 852 92 Bratislava**

**MIESTO : MIRBACHOV PALÁC , Františkánske nám. 11 ,**

**815 35 Bratislava**

**PARCELA : 43/1,43/2 k.ú. Staré Mesto**

**KONTAKT : (……………………)**

PROJEKT: stavebná časť ING Jozef Barta

plán organizácie výstavby ING Jozef Barta

rozpočet ROSOF

**POPIS:**

Budova Mirbachovho paláca na Františkánskom námestí číslo 11. v Bratislave je zapísaná v zozname pamiatkového fondu SR ako

národná kultúrna pamiatka s evidenčným číslom 22/0.

Užívateľom je Galéria mesta Bratislavy.

**Ciele:**

Cieľom navrhovanej obnovy je reštaurátorským spôsobom dosiahnuť čo najlepší technický a estetický stav celej fasády budovy vrátane všetkých jej prvkov.

**Súhrnná technická správa**

Charakter budúceho využitia :

Charakter využitia budovy sa po obnove fasády nemení.

Celé stavebné riešenie je navrhnuté tak , aby boli nevyhnutné zásahy do jestvujúcich konštrukcií čo najekonomickejšie a najefektívnejšie pri dodržaní všetkých podmienok investora , užívateľa a dotknutých štátnych inštitúcií .

Projekt bol vypracovaný pre potrebu získania stavebného povolenia a realizáciu stavby.

Podklady :

pre projekt boli : požiadavky zástupcu investora

požiadavky zástupcu užívateľa

snímka kópia katastrálnej mapy

zameranie skutkového stavu fasády

Stavba po dokončení bude slúžiť pre potreby užívateľa .

Lehota výstavby je predpokladaná na 6-7 mesiacov.

Náklady stavby budú upresnené po dohode s dodávateľom stavby .

Súčasťou projektu je položkový rozpočet .

**Členenie projektu a popis:**

Projekt neuvažuje s členením na objekty , je rozdelený podľa profesií v rámci jedného objektu .

Súčasťou projektu sú:

stavebná časť

plán organizácie výstavby

rozpočet

Počas projektových prác bol vykonaný prieskum stavebných konštrukcií obhliadkou.

Technický stav domu je adekvátny jeho veku, použitým materiálom a technológiám v čase jeho výstavby a následných úprav .

Statické narušenie na uličnej fasáde a dvorných fasádach nie je viditeľné ,okre

- dvoch zvislých trhlín v hornej časti vo dvore –B-východná orientácia.....

Počas prác treba uvažovať s posúdením od statika.

Všetku vzniknutú stavebnú suť je nutné odstrániť v súlade so zákonom o odpadoch na určené skládky organizáciou na to oprávnenou.

Predpokladané množstvo stavebného odpadu

Odpady počas výstavby:

15 01 01 obaly z papiera a lepenky 2,00 m3

15 01 02 obaly z plastov 0,50 m3

15 01 02 obaly z dreva 1,50 m3

17 01 07 stavebná suť (zmesi betónu, tehál a omietky) 2,00 m3

17 02 01 drevo 0,10 m3

**Stavebný popis objektu a fasády**

Trojpodlažný štvorkrídlový palác so stredným pravidelným nádvorím s fontánou.

Podkrovie v celom rozsahu po rekonštrukcii je využívané. Pivnice sú zatiaľ nevyužívané .

Priechod z ulice do nádvoria je zaklenutý klenbami ,po pravej strane je hlavné schodisko. V zadnej dvorovej časti je druhé schodisko.

Jedenásťosová hlavná uličná fasáda má stredný odstupňovaný rizalit s trojuholníkovým tympanónom . Rizalit členia pilastre ,ktoré majú miesto hlavíc dvojice konzol a na krídlach bosované lizény. V strednej osi rizalitu na druhom nadzemnom poschodí je balkón na dvoch volútových konzolách s kovanou ochrannou rokokovou mrežou.

V krajných dvoch osiach rizalitu sú pilierové kamenné portály s vázami a bohatou štukovou výzdobou . V portáloch drevenné dubové dvojkrídlové brány s bohatým vyrezávaným rokokovým dekorom . Drevenné okná dvojité členené s oblúkom v hornej časti s kamennými šambránami na prízemi a na poschodí sú opatrené bohato zdobenou ochrannou mrežou.

Pod strechou je zalamovaná odstupňovaná korunná rímsa prepojená s tympanónom.

V strede sa nachádza kamenný plastický erb .

Fasády na nádvorí v oboch poschodiach majú kamennú pavlač na kamenných konzolách s kovaným zábradlím .

Strecha je odvodnená medenými zdobenými klampiarskymi prvkami .

Pre potreby investora bola spracovaná Fotodokumentácia jestvujúceho stavu fasády

Počas realizácie všetky miery priebežne kontrolovať a v prípade problému sa obrátiť na projektanta .

Vypracoval ING Barta Jozef

**Technická správa**

**Popis jestvujúceho stavu:**

Technický stav všetkých fasád Mirbachovho paláca je v súčasnosti v stave ,ktorý vyžaduje obnovu.

Posledná oprava sa konala v 70-tych rokoch minulého storočia a vykonal ju podnik DRUSTAV.

Rôznorodosť stavebných a dekoračných prvkov na fasáde sa nachádza v rozdielnych stupňoch opotrebovania a poškodenia.

**Členenie objektu**

Budova Mirbachovho paláca sa nachádza na Františkánskom námestí.

Jedná sa štvortraktový trojpodlažný objekt s obdĺžnikovým nádvorím .Hlavná fasáda je do ulice, štyri fasády do nádvoria a horné časti troch fasád čiastočne trčia nad susednými budovami.

**Členenie fasád:**

**B**-východná orientácia-dvorná fasáda oblúkového tvaru hlavného traktu

**C**-južná orientácia-dvorná fasáda severného traktu

**D**-západná orientácia-dvorná fasáda západného traktu

**E**-severná orientácia-dvorná fasáda južného traktu